En dit bring die situasie in Suid-Afrika meteens weer in die prentjie. “Omstandighede in Suid-Afrika is net te beperkend om hier ŉ suksesvolle loopbaan te vestig. Die gehore is wonderlik,” het sy en Schoeman pas weer in Gauteng ervaar, “maar die mark is net te klein. Daar is net te min mense wat belangstel in kunsmusiek (as beskrywing vir wat algemeen bekend staan as “klassieke musiek”) op hoë skaal.” En getalle bepaal inkomste.
Sy verwys na die neiging om populêre “klassieke” nommers op te dis as die ware Jakob, na die crossover-neiging wat oral ter wêreld mode is. “Die verskil is net dat ons hier nie die getalle het om musiek op hoë skaal aan die gang te hou nie.”
Aan die ander kant gee ŉ mens in die proses heelwat prys: goed soos jou taal, jou familie, jou vriende, jou kultuur, jou humorsin – des te meer as jy alleen is.
Ek wonder baie oor die moderne lewe, alles kits, alles weggooi, alles plasties, watter invloed het dit op kultuur. Lyk my dis makliker om net geraas te maak as ‘kunsmusiek’.